b"\n_START_ARTICLE_\nMerike Vanjuk\n_START_PARAGRAPH_\nMerike Vanjuk (s\xc3\xbcndinud 3. juunil 1976 K\xc3\xa4rdlas) on eesti orienteeruja.\n_START_SECTION_\nHaridus\n_START_PARAGRAPH_\nL\xc3\xb5petas 1994. aastal K\xc3\xa4rdla Keskkooli ja 1999. aastal Tartu \xc3\x9clikooli arstiteaduskonna stomatoloogia eriala.\n_START_SECTION_\nT\xc3\xb6\xc3\xb6\n_START_PARAGRAPH_\nT\xc3\xb6\xc3\xb6tab 2005. aastast Tartu \xc3\x9clikooli Kliinikumi Stomatoloogiakliiniku hambaproteesikeskuse arst-\xc3\xb5ppej\xc3\xb5una hambaravi erialal.\n_START_SECTION_\nSporditulemused\n_START_PARAGRAPH_\nHarrastab orienteerumist 1986. aastast._NEWLINE_Aastatel 2001\xe2\x80\x932014 on v\xc3\xb5itnud Eesti meistriv\xc3\xb5istlustel orienteerumisjooksus 13 kulda, 15 h\xc3\xb5bedat ja 6 pronksi, lisaks \xc3\xbche pronksi suusaorienteerumises._NEWLINE_Aastatel 2006\xe2\x80\x932010 osales Eesti koondises orienteerumisjooksu MMil, parim tulemus 10. koht l\xc3\xbchirajal 2007. aastal. Osales orienteerumisjooksu EMil aastatel 2006, 2008 ja 2010 EMil, parim tulemus 6. koht teatejooksus Eesti naiskonna koosseisus 2008. aastal. S\xc3\xb5jav\xc3\xa4elaste MMil orienteerumisjooksus v\xc3\xb5itnud teates Eesti naiskonna koosseises 2011 kulla, 2013 h\xc3\xb5beda ja 2009 pronksi. Balti meistriv\xc3\xb5istlustel orienteerumisjooksus v\xc3\xb5itis tavarajal 2007 kuld-, 2008 ja 2012 pronks- ning teatev\xc3\xb5istluses Eesti naiskonna koosseisus 2005 ja 2011 kuldmedali. Veteranide MMil orienteerumisjooksus v\xc3\xb5itis 2014. aastal klassis N35 kaks kuldmedalit: sprindis ja tavarajal._NEWLINE_Rogaini maailmameistriv\xc3\xb5istlustel saavutas segav\xc3\xb5istkondade arvestuses 2008. aastal Karulas 6. koha koos Armo Hiiega ja 2014. aastal USAs Black Hills m\xc3\xa4estikus 6. koha koos Neeme Looritsaga. _NEWLINE_Aastatel 1997\xe2\x80\x932005 harrastas indiaca't ja v\xc3\xb5itis Eesti meistriv\xc3\xb5istlustel 4 kuld-, 2 h\xc3\xb5be- ja 3 pronksmedalit. Tuli Eesti meistriks indiaca's 2003. aastal Eesti Telefoni SK/Tartu naiskonna koosseisus ja 2005. aastal Elioni SK Tartu naiskonna koosseisus ning ranna-indiaca's 2003. aastal Eesti Telefoni SK/Tartu naiskonnas ja 2004. aastal Elioni SK Tartu naiskonnas. Ta oli Indiaca rahvusvahelise kategooria kohtunik aastatel 2003\xe2\x80\x932005."